Komisijas atzinums atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes direktīva ar ko izdara grozījumus Padomes Direktīvā 91/440/EEK par Kopienas dzelzceļa attīstību un Eiropas Parlamenta un Padomes Direktīvā 2001/14/EK par dzelzceļa infrastruktūras jaudas iedalīšanu un maksas iekasēšanu par dzelzceļa infrastruktūras lietošanu un drošības sertifikāciju ar ko groza Komisijas priekšlikumu saskaņā ar EK līguma 250. panta 2. punktu /* COM/2007/0078 galīgā redakcija - COD 2004/0004 */





[pic] | EIROPAS KOPIENU KOMISIJA | Briselē, 22.2.2007 COM(2007)78 galīgā redakcija 2004/0047(COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVA ar ko izdara grozījumus Padomes Direktīvā 91/440/EEK par Kopienas dzelzceļa attīstību un Eiropas Parlamenta un Padomes Direktīvā 2001/14/EK par dzelzceļa infrastruktūras jaudas iedalīšanu un maksas iekasēšanu par dzelzceļa infrastruktūras lietošanu un drošības sertifikāciju AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2004/0047(COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVA ar ko izdara grozījumus Padomes Direktīvā 91/440/EEK par Kopienas dzelzceļa attīstību un Eiropas Parlamenta un Padomes Direktīvā 2001/14/EK par dzelzceļa infrastruktūras jaudas iedalīšanu un maksas iekasēšanu par dzelzceļa infrastruktūras lietošanu un drošības sertifikāciju (Teksts ar EEA nozīmi) 1. Ievads EK Līguma 251. panta 2. punkta trešās daļas c) punktā noteikts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmākais ir Komisijas atzinums par Parlamenta ierosinātajiem grozījumiem. 2. Priekšvēsture Datums, kad priekšlikums nosūtīts Eiropas Parlamentam un Padomei (dokuments COM(2004)139 galīgā redakcija — C6-0309/2006 - 2004/0047(COD) | 2004. gada 4. marts | Eiropas Ekonomikas un sociālo lietu komitejas atzinuma datums | 2005. gada 9. februāris | Eiropas Parlamenta atzinuma datums, pirmais lasījums | 2005. gada 28. septembris | Datums, kad ar kvalificētu balsu vairākumu pieņemta kopējā nostāja | 2006. gada 24. jūlijs | Eiropas Parlamenta atzinuma datums, otrais lasījums | 2007. gada 18. janvāris | 3. Komisijas priekšlikuma mērķis Ar šo priekšlikumu un atbilstīgi baltajai grāmatai „Eiropas transporta politika 2010. gadam: laiks pieņemt lēmumu” Komisija paredz turpināt dzelzceļa nozares reformu, atverot konkurencei Eiropas Savienības pasažieru starptautisko pārvadājumu pakalpojumu tirgu . Šis ir viens no četriem pasākumiem, kurus Komisija ierosinājusi trešajā dzelzceļa tiesību aktu kopumā (pārējo pasākumu nolūks ir uzlabot to pasažieru tiesības, kas izmanto starptautiskos pasažieru pārvadājumu pakalpojumus, izveidot vilcienu vadītāju sertifikācijas sistēmu un uzlabot dzelzceļa kravu pārvadājumu pakalpojumu kvalitāti). Šajā konkrētajā priekšlikumā ir noteikts, ka no 2010. gada 1. janvāra tie dzelzceļa pārvadājumu uzņēmumi, kuriem būs darbības licence un nepieciešamie drošības sertifikāti, varēs piekļūt infrastruktūrai, lai Kopienā sniegtu starptautiskos pasažieru pārvadājumu pakalpojumus. Lai izveidotu tādus reālus ekonomiskus apstākļus, kuros šo pakalpojumu nozare varētu attīstīties, ir izteikts ierosinājums ļaut pakalpojumu sniedzējiem uzņemt un izlaist pasažierus jebkurā starptautiska maršruta stacijā, tostarp stacijās, kas atrodas vienas un tās pašas dalībvalsts teritorijā. Ir paredzēti tādi noteikumi, lai netiktu izjaukts sabiedrisko pakalpojumu līgumu ekonomiskais līdzsvars, vienlaikus tomēr neuzliekot pārāk lielus šķēršļus tādu dzelzceļa pārvadājumu uzņēmumu darbībai, kas darbojas starptautisko brīvas piekļuves dzelzceļa pasažieru pārvadājumu jomā. 4. Komisijas atzinums par Eiropas Parlamenta pieņemtajiem grozījumiem Komisija var pilnībā vai daļēji piekrist lielākajai daļai grozījumu, ko ierosinājis Eiropas Parlaments otrajā lasījumā. Tie grozījumi, kam Komisija var piekrist, precizē Komisijas priekšlikumu, iekļauj papildu ziņošanas prasības un groza atsevišķus komitejas procedūras noteikumus, kuri izriet no Padomes 2006. gada 17. jūlija Lēmuma 2006/512/EK, ar ko izdara grozījumus Padomes Lēmumā 1999/468/EK. Grozījumi par maksājumu sabiedrisko pakalpojumu finansēšanai (8., 21., 22., 23.) . Ar šiem grozījumiem tiek precizēta šāda maksājuma darbības joma un nosacījumi tā iekasēšanai. 11. grozījums par pamatnolīgumu darbības laiku : ar šo grozījumu tiek iekļauts apsvērums par ierosināto noteikumu direktīvā, lai specializētas infrastruktūras un būtiska ilgstoša ieguldījuma gadījumā pagarinātu standarta pamatnolīgumu līdz 15 gadiem. Grozījumi par ziņošanas prasībām (13., 24., 25.): ar šiem grozījumiem tiek izdarīti grozījumi Komisijas prasībās. Ar 24. grozījumu tiek ierosināts iekļaut direktīvas ietekmes novērtēšanu ES mazās valstīs. Ar abiem pārējiem grozījumiem tiek ierosināts 2012. gada ziņojumā pievērsties galvenokārt tam, cik liela ir gatavība atvērt pasažieru vietējo pārvadājumu pakalpojumu tirgu, un 2018. gadā pieprasīt vēl vienu ziņojumu par sabiedrisko pakalpojumu ekonomiskās dzīvotspējas visaptverošas pārbaudes piemērošanu attiecībā uz kabotāžu, kā arī savstarpīguma klauzulu. Komisija var piekrist tam, ka 2012. gadā tiek novērtēta gatavība atvērt pasažieru vietējo pārvadājumu pakalpojumu tirgu. Tomēr tā uzskata, ka minētie divi jautājumi, kas ieteikti iekļaušanai 2018. gada ziņojumā, ir jāizskata jau 2012. gada ziņojumā. Abi grozījumi ir jāpārstrādā, jo vairs nevar atsaukties uz pasažieru vietējo pārvadājumu pakalpojumu tirgus atvēršanu, tāpēc ka plenārsēdē par to nav nobalsots. Grozījumi par komitejas procedūru (14., 26., 27., 31., 32.) . Ar šiem grozījumiem tiek saskaņoti komitejas procedūras noteikumi Direktīvā 91/440/EEK, kurā grozījumi izdarīti ar Padomes 2006. gada 17. jūlija Lēmumu 2006/512/EK. Pārējie grozījumi (16., 19., 30.) ir Komisijas priekšlikuma teksta precizējumi. Komisija tomēr nevar piekrist 3. grozījumam , ar ko tiek svītrots 8. apsvērums. Komisija uzskata, ka attiecībā uz procedūras pārskatāmību ir svarīgi 8. apsvērumā uzskaitīt kritērijus un procedūras aspektus, lai varētu izdarīt novērtējumu, vai kabotāžas pakalpojuma galvenais mērķis ir starptautiski pārvadājumi. Komisija nevar piekrist 2. grozījumam , jo nav jēgas dot jaunajām dalībvalstīm tiesības uz 5 gadiem atlikt pasažieru vietējo pārvadājumu pakalpojumu tirgus atvēršanu, ja pasažieru vietējo pārvadājumu pakalpojumu tirgi ar šo direktīvu netiek atvērti vispār. 5. Secinājums Saskaņā ar EK Līguma 250. panta 2. punktu Komisija groza savu priekšlikumu atbilstīgi iepriekš minētajam.